b'\n_START_ARTICLE_\nDekk (hjul)\n_START_PARAGRAPH_\nEt dekk er en del av hjulet p\xc3\xa5 biler, motorsykkel og mange andre kj\xc3\xb8ret\xc3\xb8yer._NEWLINE_Det er en relativt myk, sirkul\xc3\xa6r boks fylt med luft under trykk, montert p\xc3\xa5 en felg av metall.  Tre sider av boksen utgj\xc3\xb8res av dekket, den siste siden utgj\xc3\xb8res av felgen.  Dekk lages med lag av st\xc3\xa5ltr\xc3\xa5d og tekstiltr\xc3\xa5d (vanligvis kunstsilke eller nylon) som blir holdt sammen av en gummiblanding.\n_START_SECTION_\nDekkets oppgaver\n_START_PARAGRAPH_\nDekket skal holde bilen p\xc3\xa5 veien, lystre styringen, s\xc3\xb8rge for at bilen kan akselerere, bremse og ta opp ujevnheter i underlaget.  I tillegg \xc3\xb8nsker bilf\xc3\xb8reren at dekket skal v\xc3\xa6re slitesterkt, fungere p\xc3\xa5 forskjellig underlag.  Dekket er n\xc3\xb8dvendigvis et kompromiss.\n_START_SECTION_\nDiagonaldekk\n_START_PARAGRAPH_\nI et diagonaldekk er stammen bygget opp av to eller flere cordlag (tr\xc3\xa5dlag) av nylon eller kunstsilke.  Tidligere ble tr\xc3\xa5dene i det forskjellige lagene lagt i 90 grader vinkel, s\xc3\xa5 45 grader og til slutt s\xc3\xa5 ble 40 grader det vanligste._NEWLINE_Truckdekk er vanligvis Diagonaldekk da disse har stivere dekksider. Fordelen er mindre svai i maskinen n\xc3\xa5r man l\xc3\xb8fter tungt og h\xc3\xb8yt._NEWLINE_Diagonaldekk er ogs\xc3\xa5 vanligvis endel billigere spesielt i annleggsdekk.\n_START_SECTION_\nHvordan et dekk lages\n_START_PARAGRAPH_\nFor \xc3\xa5 lage et dekk s\xc3\xa5 trekkes metall- og tekstiltr\xc3\xa5dene ut mellom tynne ark av gummi som bindes sammen.  Disse arkene legges over en rulle i forskjellige vinkler, med lagene i sideveggen radialt ut fra en tenkt sentrum.  Tykke st\xc3\xa5ltr\xc3\xa5der utgj\xc3\xb8r kanten p\xc3\xa5 dekket, kalt vulst eller hel, med flere lag rullet rundt._NEWLINE_Tynnere lag som ikke er fullt s\xc3\xa5 slitesterke brukes til sideveggene.  Dette kalles stammen, og denne blir n\xc3\xa5 trukket ut ved \xc3\xa5 trekke st\xc3\xa5lkanten sammen til en ring, og bl\xc3\xa5se opp gummien til en dekkform.  P\xc3\xa5 slitebanen p\xc3\xa5 dekket legges s\xc3\xa5 kraftigere lag.  P\xc3\xa5 dette tidspunktet er slitebanen fremdeles glatt._NEWLINE_Hele stammen tas og puttes i en form, som l\xc3\xa5ses sammen rundt utsiden.  P\xc3\xa5 innsiden av formen er et negativ av m\xc3\xb8nsteret dekket skal ha.  Varmt vann og damp pumpes inn i formen, og dette presser dekket ut, s\xc3\xa5 det tar m\xc3\xb8nsteret fra innsiden av formen._NEWLINE_Dekket holdes her i en temperatur p\xc3\xa5 150C.  Endringer skjer i den kjemiske oppbyggingen av dekket, for eksempel i tilleggstoffer som svovel (lagt til under sammensettingen av gummiblandingen).  Denne prosessesen kalles vulkanisering, og binder de forskjellige delene av dekket sammen.  Sot og andre partikler bindes til gummien, som g\xc3\xa5r fra \xc3\xa5 v\xc3\xa6re plastisk til elastisk.  Gummien forandrer egenskaper til et mer slitesterkt materiale.  Svovel binder gummimolekylene sterkere sammen.\n_START_SECTION_\nDekkets oppbygging\n_START_PARAGRAPH_\nGummiblandingen i et dekk er typisk 50% gummi etter vekt, mesteparten syntetisk med noe naturgummi, 17,5% sot, 17,5% silisiumdioksid, 10% olje, 2% harpiks, 1% antioksidanter, 0,5% voks, 2% sinkoksid, 0,75% stearinsyre, 0,5% herder for vulkaniseringsprosessen og 0,75% svovel._NEWLINE_Eldre dekk hadde en slange som holdt luften inne, men moderne dekk er slangel\xc3\xb8se, og er foret p\xc3\xa5 innsiden med butylgummi.  Ulemper med slanger er at de har friksjon mot dekket og punkterer lettere.  Fordeler med slanger er at de er lettere \xc3\xa5 reparere uten spesialutstyr.'